open-index/open-wikipedia-markdown huggingface dataset:
Hoërskool Zwaanswyk

**Hoërskool Zwaanswyk** is 'n voormalige Afrikaansmedium hoërskool in die Kaapstadse voorstad Retreat. 

Die skool bied onderrig in hoofsaaklik Engels aan 'n multikulturele leerdergemeenskap, waarvan driekwart uit die voorstede Retreat, Steenberg en Lavender Hill kom. Die skool se verwante laerskool is Zwaanswyk Akademie, hoewel sommige leerders van Laerskool Paul Greyling in Vishoek tradisioneel ook die skool bygewoon het. 

Die leerdertal was 461 in 2008, 'n drastiese toename sedert die invoer van Engels as onderrigmedium. In daardie jaar was daar van gr. 10 tot 12 179 leerders, almal Afrikaans, maar in graad agt en nege, waarin Engels trapsgewys ingevoer word, altesaam 282, van wie na raming tweederdes Engels was. Teen 2011 het die totale leerdertal tot 557 toegeneem. In die hoogste drie grade het 98 leerders Afrikaans as huistaal geneem vergeleke met 183 Engels-huistaal. In 2012 het die totale leerders toegeneem tot 566 en in 2013 tot 600. 

In die drie hoogste grade het 222 leerders in 2012 Engels as huistaal geneem, vergeleke met 89 Afrikaans. In 2013 was dit 264 Engels-huistaal vergeleke met 41 Afrikaans-huistaal, van wie 38 in gr. 12 was, 3 in gr. 11 en geen in gr. 10 nie. Einde 2015 het was daar 64 leerders in gr. 11 en 12 wat Afrikaans as huistaal geneem het, maar weereens geen gr. 10's nie. Die totale leerdertal was toe 532.

In 2016 was die leerdertal 610. Van hulle het in die hoogste drie grade 100 Afrikaanse Huistaal geneem en 233 Afrikaans Eerste Addisionele Taal.

## Oudleerders 
* Rachelle Greeff, skrywer
* Deon Lotz, hoofseun 1982, akteur

## Bronne 
* Die Wes-Kaapse onderwysdepartement se Find A School-soekgerief. 

## Eksterne skakel 
* 'n Facebook-groep vir huidige en oudleerders
* **Die Burger** gee in 1989 'n oorsig van die skool se prestasies.
Laerskool Jan van Riebeeck

[duimnael|280px|Die skool het in 1927 sy huidige perseel by Kloofstraat 52 betrek. Die skool se sportterrein is in Varsitystraat, sowat ses straatblokke hoër op in [Kloofnek se rigting.]]

Die **Laerskool Jan van Riebeeck** het op 31 Januarie 1921 in Kaapstad ontstaan en is die oudste asook een van die bekendste Afrikaansmedium laerskole in Suid-Afrika. 

## Leerdertalle 
Die skool het in in 2012 319 leerders gehad, van wie 52 in gr. 1 en 47 in gr. 7, vergeleke met 309 in 2010, waarvan 41 in gr. 1 was en 36 in gr. 7. In 2012 was die grootste klas die gr. R's met 60 leerders. Hierna het die getalle tot 2014 skerp toegeneem tot 385 in die graadklasse danksy 'n groot gr. 1- en gr. 2-klas van onderskeidelik 65 en 70. In die gr. R-klasse was daar in daardie jaar 64 leerlinge. In 2014 was daar gemiddeld 47 leerders per graad in die hoogste drie grade, maar 65 per graad in gr. 1 tot 3. Die skool het 2015 se skooljaar begin met 469 leerlinge, van wie 405 in die graadklasse was, 20 meer as die jaar vantevore. Die eerste twee grade het drie meer leerders as die vorige jaar gehad. Begin 2016 was die totale getal leerders 492 (418 in die graadklasse), van wie 74 in gr. R was, die grootste graad in die skool.

## Ontstaan 
As tuiste vir die skooltjie is 'n gebou aangrensend tot Rosmead in twee klaskamers omskep. Dit was tot in daardie stadium 'n stal. Op die eerste dag het 23 leerlinge, seuns en meisies, hulle hier ingeskryf, en die volgende dag nog een. Die medium van onderrig was Afrikaans en die skool het tot graad ses gestrek. Die eerste hoof was mej. Tiba le Roux, wat die hulp van nog 'n onderwyser, mej. W. Seeliger, gehad het. 'n Inspeksieverslag van dieselfde jaar meld: "The enrolment was small and did not justify the employment of two teachers but action will probably be unnecessary as the school ought to grow." So het dit gebeur, want die volgende jaar was daar 36 inskrywings, twee jaar later 48 en drie jaar daarna, 160.

## Huidige gebou 
Die gebou langs die huis Rosmead het aan Vinestraat gegrens en so het dit die naam Vinestraat-Skool gekry. Die skool het so uitgebrei dat die "lugtige skoolkamers" spoedig te klein geraak het. In 1927 is 'n nuwe gebou op die huidige terrein aan Kloofstraat gebou wat die vorige jaar uit die Vinestraat-Skool gegroei het. Op 15 Junie 1926 is op 'n skoolraadsvergadering besluit om die skool te doop tot die Jan van Riebeeck Skool Kaapstad en dat die skool se kleure "oranje en groen met wit strepies vir afsitting" sal wees. By dieselfde geleentheid is tot die plegtige leuse "Wees uself" besluit.
Twee jaar later is die kleure verander na oranje, wit en blou - die kleure van die Van Riebeeck-vlag, met oranje wat beskerming, wit reinheid en blou kalmte voorstel. Daar is ook tot 'n skoolwapen met drie ringe besluit na aanleiding van die drie goue ringe teen 'n rooi agtergrond op die volksplanter se wapen.

## Skoollied 
Die skool se skoollied lui as volg:

## Verwysings 
## Sien ook 
* Hoërskool Jan van Riebeeck

## Eksterne skakels 
* Die skool se amptelike webwerf
Wikinews

**Wikinews** is 'n projek van die Wikimedia Stigting wat poog om vrye inhoud nuus beskikbaar te stel. Die missie van Wikinews is om 'n "diverse omgewing te skep waar burger-joernaliste onafhanklik nuusgebeure kan opteken". Die webwerf is in November 2004 begin.

Wikinews is 'n wiki-tipe webwerf  wat van die MediaWiki-sagteware gebruik maak. Enige persoon kan dus inspring en nuusgebeure op die werf aanteken of bywerk. 

Daar is op die oomblik nie 'n Afrikaanse wikinuus webwerf beskikbaar nie.

## Eksterne skakels 
* Wikinews in Afrikaans
* Webwerf van die Engelse Wikinews
Pleknaamsveranderinge in Lesotho

duimnael|regs|260px|Ligging van Lesotho in Afrika.

Hier volg 'n lys van dorpe en stede in Lesotho waarvan die name verander is:

*Mohale's Hoek → Mohale's Hook (voorgestel)
*Oud/Old Hoek → Ha Ts'epo
*Qacha's Nek → Qacha's Neck (voorgestel)
Hoërskool Voortrekker, Kenilworth

[duimnael|regs|340px|Vir Voortrekker was dit jare lank moeilik om 'n geskikte perseel te kry, maar na jare se gesukkel kon die skool uiteindelik sy intrek neem in die voormalige administrateurswoning "Highclere" in [Kenilworth, nadat die provinsiale administrasie besluit het om die meer gerieflik geleë Leeuwenhof in die stadskom aan te koop.]]

Die **Hoërskool Voortrekker** in die Kaapstadse voorstad Kenilworth is 'n voormalige Afrikaansmedium hoërskool wat tans (2016) onderrig in Engels bied aan 598 leerders (569 in 2014, 190 meer as in 2010 en 221 meer as in 2008). Die verhouding van Afrikaanse tot Engelse leerders was in 2010 sowat 1:2. Die tendens was egter dat die Afrikaanse leerders minder en die Engelse leerders meer word sodat daar in 2014 net 34 leerders was wat Afrikaansmoedertaal geneem het en net in die hoogste twee grade. Vroeg in 2016 is Afrikaans Huistaal afgeskaf. Van die 612 leerders wat begin 2016 aan die skool ingeskryf het, het nog net 18 in gr. 12 Afrikaans Huistaal geneem maar dis blykbaar kort daarna afgeskaf. Dié neiging het ook voorgekom by die Hoërskool Groote Schuur in Nuweland, wat sedert die invoer van Engels as onderrigmedium uitsluitlik Engels geword het en die Hoërskool Zwaanswyk in Retreat, wat sedert 2007 ook parallelmedium geword het.

Die skool het in die middel van die dekade na 1930 uit die Laerskool Simon van der Stel as die Sekondêre Skool Simon van der Stel ontstaan. Die naam is waarskynlik omstreeks 1938 ten tyde van die eeufeesherdenking van die Groot Trek na Hoërskool Voortrekker verander. Simon van der Stel was dekades lank Voortrekker se voederskool, maar sedert die hoërskool van omstreeks 2005 drasties begin verengels het, woon die oudleerders van die laerskool nou die Hoërskool Jan van Riebeeck in Tamboerskloof by waarheen hulle daagliks per bus vervoer word.

## Noemenswaardige oudleerders 
* Roelof Uytenbogaardt
* Johan De Villiers Visser, Springbok Slot
Franse Wikipedia

duimnael|links|Lande waar die Franse Wikipedia die belangrikste weergawe is.
duimnael|Oorsprong van die artikels 2006

Die **Franse uitgawe van Wikipedia** is op 23 Maart 2001 begin en is die sesde grootste aanlynensiklopedie gemeet aan die aantal gepubliseerde artikels, na die Engelse, Sweedse, Cebuano, Duitse en Nederlandse Wikipedias. Meer as 60% van die Franssprekende wikipediane woon in Frankryk, die res is hoofsaaklik uit België, Kanada en Switserland afkomstig.

Op 23 September 2010 het die Franse Wikipedia reeds meer as 1&nbsp;000&nbsp;000 inhoudsartikels bereik. Dit het tans  artikels.

## Tydlyn 
Aantal artikels:

## Voorbeeld 
* 'n Voorbeeld van 'n Franstalige artikel: *:fr:Afrikaans*.

## Eksterne skakels 
*  Die Franse Wikipedia se tuisblad
*  Statistiques Wikipédia en français – statistieke oor die Franse Wikipedia
*  Feite oor die Franse Wikipedia op Meta
Poolse Wikipedia

Die **Poolse weergawe van Wikipedia** is die negende weergawe van Wikipedia en is op 26 September 2001 geskep. Die ensiklopedie het tans  artikels en is die  grootste Wikipedia, en die tweede grootste Slawiese Wikipedia.

Die Poolse Wikipedia begin eers as 'n onafhanklike projek onder die domein *wiki.rozeta.com.pl*. Op versoek van die Engelse Wikipediane word die webwerf op 12 Januarie 2002 by die internasionale Wikipedias gevoeg as *pl.wikipedia.com* en op 22 November 2002 as *pl.wikipedia.org*. Om domeinkaping te voorkom het die Poolse Wikipedia ook sy eie domein, *www.wikipedia.pl* wat 'n aanstuur is na *pl.wikipedia.org*.

Die woorde "*Wikipedia, die vrye ensiklopedie*" in Pools is: *Wikipedia, wolna encyklopedia*, wat uitgespreek word as .

## Voorbeeld 
* 'n Voorbeeld van 'n Poolstalige artikel oor Afrikaans: Język afrikaans.

## Eksterne skakels 
*  Die tuisblad van die Poolse Wikipedia
*  Statystyka Polska Wikipedia – statistieke vir die Poolse Wikipedia
*  Feite or die Poolse Wikipedia op Meta
Pleknaamsveranderinge in Mianmar

Hier volg 'n lys van plekke in Mianmar waarvan die name verander is:

## Land 
*Birma → Britse Indië → Birma → Mianmar

## Stede 
*Akyab → Sittwe
*Amherst → Kyaikkame
*Bassein → Pathein
*Maymyo → Pyin U Lwin
*Moulmein → Mawlamyaing
*Myohaung → Mrauk U
*Pagan → Bagan
*Pegu → Bago
*Prome → Pyay
*Dagon → Rangoen → Yangoen
*Sandoway → Thandwe
*Syriam → Thanlyin
*Tavoy → Dawei
*Tenasserim → Taninthayi
*Yaunghwe → Nyaung Shwe

## See 
*Golf van Martaban → Moktama Kwe
Italiaanse Wikipedia

Die **Italiaanse uitgawe van Wikipedia** word in Januarie 2002 geskep. Op 22 Januarie 2013 het dit reeds 1&nbsp;000&nbsp;000 artikels bevat, wat dit toe die vyfde grootste uitgawe van Wikipedia gemaak het, net na die Engelse, Duitse, Nederlandse en Franse Wikipedias. In Augustus 2005 steek dit die Spaanse en Portugese Wikipedias verby, waardeur dit die 8ste grootste Wikipedia word. Hierdie sprong is hoofsaaklik te danke aan 'n geoutomatiseerde opdatering wat die aantal artikels van 56&nbsp;000 na 64&nbsp;000 opstoot. Die groot bywerking staan bekend as operasie "Comuni spagnoli", wat artikels vir meer as 8&nbsp;000 Spaanse distrikte skep. Op 8 September 2005 steek dit die Nederlandse Wikipedia verby en een dag later word die 100&nbsp;000 artikelkerf bereik. Op 11 September steek hulle die Sweedse Wikipedia verby en word die 4de grootse taalweergawe danksy nog 'n geoutomatiseerde toevoeging van Franse distrikte.

Die wikipedia het tans  artikels met meer as 1&nbsp;242&nbsp;000 geregistreerde gebruikers. Dit is tans die   grootste Wikipedia na die Engelse, Sweedse, Duitse, Nederlandse, Franse, Russiese, Waray-Waray en Cebuano uitgawes.

## Voorbeeld 
* 'n Voorbeeld van 'n Italiaanstalige artikel oor Afrikaans: Lingua afrikaans.

## Eksterne skakels 
*  Tuisblad van die Italiaanse Wikipedia
*  Statistieke vir die Italiaanse Wikipedia
Kaapse Afrikaanse Eisteddfod

Die **Kaapse Afrikaanse Eisteddfod** is die oudste Afrikaanse eisteddfod in Suid-Afrika en is die eerste keer in 1927 aangebied.

## Ontstaan 
Die Eisteddfod het voortgespruit uit die Afrikaanse afdeling van die Suid-Afrikaanse Eisteddfod en was die geesteskind van mnr. J.J. Jordaan, skoolhoof van Hoërskool Jan van Riebeeck en voorsitter van die Kaapse tak van die Suid-Afrikaanse Onderwysersunie, wat reeds van omstreeks 1922 verantwoordelik was vir bogenoemde afdeling. Toe die tweetalige eisteddfod in 1927 nie plaasvind nie, het 'n klompie Kaapse Afrikaanssprekendes die geleentheid aangegryp en die eerste aflewering van die Afrikaanse kunswedstryd het op Saterdag 15 Oktober 1927 in Kaapstad begin. Daar was amper 400 inskrywings. Tien jaar later het dit reeds op 1&nbsp;300 gestaan Dit is in sy geheel deur die *Huisgenoot* geborg. Tydens die eerste jaar was daar afdelings vir musiek, letterkunde en voordrag, soos die gebruik was tydens die Suid-Afrikaanse Eisteddfod, maar ook die nuwe afdeling "handearbeid", wat tekenwerk, naaldwerk, houtwerk en metaalwerk ingesluit het. Die destydse senator C.J. Langenhoven was die eerste erevoorsitter.

## Omvang 
Hoewel die eisteddfod tradisioneel deur die Afrikaanse skole van die stadskom (Hoërskool Jan van Riebeeck en Laerskool Jan van Riebeeck) asook die suidelike voorstede ondersteun is, lok dit tans deelnemers van meer as 10 hoërskole, sowat 30 laerskole en talle privaat afrigters van oor die hele Kaapse Skiereiland. Daar is afdelings vir klavier, solosang, orkes-instrumente, blokfluit, koorsang, orkeste, spraakkuns en mimiek en letterkunde en kuns. Hoewel dit 'n Afrikaanse eisteddfod is en een van die doelwitte is om Afrikaans te bevorder, is dit nie slegs vir Afrikaanssprekendes nie.

## Prestige 
Medaljes en sertifikate van die Kaapse Afrikaanse Eisteddfod is gesog, aangesien daar 'n hoë standaard van beoordeling deur beroepslui is.

## Verwysings 
## Eksterne skakels 
* Die eisteddfod se webtuiste .
Engelse Wikipedia

duimnael|Vergelyking met ander Wikipedia-weergawes
duimnael|Oorsprong van die artikels
duimnael|Lande waar die Engelse Wikipedia die belangrikste weergawe is.
duimnael|Top 25 lande volgens oorsprong van die gebruikers.

Die **Engelse weergawe van Wikipedia** was die eerste uitgawe van hierdie aanlynensiklopedie en is op 15 Januarie 2001 begin. Na omtrent vyf jaar is die miljoenste artikel in Maart 2006 geskep. Hiermee laat hulle die ander Wikipedias, soos die Duitse, Franse en die Nederlandse Wikipedias, ver agter. Slegs een-en-'n-halfjaar later, op 9 September 2007 bereik die Engelstalige Wikipedia reeds hulle tweemiljoenste artikel, op 17 Augustus 2009 hulle driemiljoenste artikel, op 13 Julie 2012 hulle viermiljoenste artikel, op 1 November 2015 hulle vyfmiljoenste artikel en op 23 Januarie 2020 hulle sesmiljoenste artikel.

Die Simple English Wikipedia (simplewiki) is 'n variasie waarin die meeste artikels slegs van basiese Engelse woordeskat gebruik maak. Daar is ook die Ou-Engelse (Ænglisc/Angelsaksiese) Wikipedia (angwiki), sowel as 'n toets of  "broeikas"-weergawe vir die Middel-Engelse Wikipedia (emmwiki).

## Watter dialek van Engels? 
Een van die twispunte op die Engelse Wikipedia is oor watter variëteit van Engels voorkeur moet geniet. Die mees voor-die-handliggende kandidate is Amerikaanse Engels, Britse Engels en Internasionale Engels. Daar word besluit dat die dialek wat by die artikel sal pas voorkeur moet geniet. So sal Kanadese artikels in Kanadese Engels geskryf word, en sal Internasionale Engels meer geskik wees vir algemene artikels. Ongeag van die tipe Engels, moet die hele artikel konsekwent in dieselfde styl geskryf word.

## Vergelyking met ander ensiklopedieë 
In 2005 het die wetenskaplike tydskrif *Nature* 'n vergelykende studie gedoen om die kwaliteit van die Engelstalige Wikipedia teenoor die Encyclopædia Britannica te bepaal. Uit die ondersoek het dit geblyk dat wetenskaplike artikels in Wikipedia en Britannica gemiddeld vier groot foute bevat, 162 klein foutjies is in Wikipedia gevind, maar slegs 123 is in die Britannica gevind.

## Tydslyn 
Aantal artikels:

## Aantal artikels op hierdie oomblik 
* Aantal artikels soos op   .

## Voorbeeldartikel 
* 'n Voorbeeld van 'n Engelstalige artikel: *Afrikaans*.

## Sien ook 
* Eenvoudige Engelse Wikipedia

## Verwysings 
## Eksterne skakels 
*  Die Engelse Wikipedia se tuisblad
*  Wikipedia Nostalgia – webwerf met die Engelse Wikipedia soos in 2001
*  Statistics English Wikipedia – statistieke vir die Engelse Wikipedia
*  Feite or die Engelse Wikipedia op Meta
Ashvina

**Ashvin** is die sewende maand van die Hindoekalender. Ashvin is ook bekend as **Aswayuja**. Ashvin  begin volgens die westerse kalender tussen 23 September en 22 Oktober wanneer die son in die sterrebeeld Maagd staan. Gedurende die maand Ashvin word Durga Puja-offers gedoen en word daar op die laaste dag Diwali (ligte-fees) gevier.
Orkaan Gustav

[duimnael|regs|250px|Voorspelling vir die komende 5 dae (vanaf [30 Augustus 2008).]]

**Orkaan Gustav** is 'n orkaan wat op 25 Augustus 2008 tydens die Atlantiese orkaanseisoen van 2008 oor die Karibiese gebied ontstaan het en tot 'n kategorie 3 orkaan gegroei het.

Gustav trek oor Haïti, die Dominikaanse Republiek en Jamaika waar dit 85 lewens eis. Daarna neem Gustav koers na die Kaaimanseilande en Kuba. In Kuba word 6&nbsp;000 mense uit die pad van die orkaan ontruim. Olieplatforms in die Golf van Mexiko word ook ontruim.

## New Orleans en omliggende gebiede 
Orkaan Gustav het die Amerikaanse kus op 1 September 2008 getref. Sowat 2 miljoen mense is as voorsorg uit die gebied ontruim.
Kort voordat die orkaan New Orleans getref het, is dit tot 'n kategorie 2-orkaan afgeskaal.

## Sien ook 
* Orkaan Katrina, storm wat in Augustus 2005 meer as 1 800 menselewens geëis het.

## Verwysings 
## Eksterne skakels 
*
Wikisource

**Wikisource** of **Wikibronne** is 'n projek van die Wikimedia Stigting wat ten doel het om 'n vrye wiki met bronverwysings daar te stel wat in ander projekte aangehaal kan word.

## Voorbeelde 
* Wet op outeursreg 98 van 1978
* Universele verklaring van menseregte
* Die Heidelbergse Kategismus

## Eksterne skakels 
* Wikisource se amptelike Afrikaanse tuisblad
Japannese Wikipedia

Die **Japannese weergawe van Wikipedia** (ウィキペディア) is op 20 Mei 2001 geskep. Op 31 Augustus 2010 bevat dit reeds 700&nbsp;000 artikels.

Die wikipedia het tans  artikels, wat dit die  grootste uitgawe van Wikipedia maak, na die Engelse, Sweedse, Duitse, Franse, Italiaanse, Poolse en ander Wikipedias.

## Geskiedenis 
Die Japannese Wikipedia word in Mei 2001 saam met 12 nie-Engelse Wikipedias opgerig. Die URL van die webwerf was daai tyd ''''. Aangesien die MediaWiki-sagteware destyds nog nie met Japannese tekens kon werk nie, is die eerste bladsye in 'n Latynse alfabet genaamd Rōmaji geskryf.

Die eerste artikel heet *Nihongo No Funimekusu* en was volledig in Rōmaji geskryf. Tot einde Desember 2001 het die Wikipedia slegs twee artikels gehad.

### Verplaasliking 
Op 1 September 2002 word die sagteware opgegradeer na die sogenaamde "Fase III"-weergawe en die artikels word vanaf die ou na die nuwe weergawe oorgedra. Ná die opgradering is dit steeds moontlik om vroeër wysigings aan artikels te sien. Sommige artikels is deur mense geskryf wat nie Japannees as moedertaal praat nie. Belangrike onderwerpe soos *Japannese kultuur*, *Japannese taal*, *geografie* en *rekenaarprogrammering* is voorbeelde hiervan.

In dieselfde maand word begin om die koppelvlak na Japannees te vertaal. Teen die einde van die jaar was die wysigingsproses en die GNU-lisensie vir vrye dokumentasie vertaal.

### Uitbreiding 
Op 31 Januarie 2003 plaas 'n Japannese aanlyntydskrif, *Wired News Japanese edition*, 'n artikel oor Wikipedia op hulle voorblad. Ná die gebeurtenis neem die aantal gebruikers dramaties toe en heelwat artikels word vertaal of nuut geskep.

## Voorbeeld 
* 'n Voorbeeld van 'n Japanneestalige artikel oor Afrikaans: アフリカーンス語.

## Verwysings 
## Eksterne skakels 
*  Die tuisblad van die Japannese Wikipedia
*  統計 ウィキペディア日本語版 – statistieke vir die Japannese Wikipedia
Tokkelos

**Tokkelos** of **tokkelossie** is 'n inheemse Suid-Afrikaanse woord wat "spook" of "bose gees" beteken en algemeen in gebruik is.

'n Tokkelos word gesien as 'n harige, kwaadwillige, klein kabouteragtige, magiese skepsel wat met Sangomas, of "toordokters" geassosieer word.

Daar is nie baie oor tokkelosse self geskryf nie, maar Afrikaanse literatuur verwys algemeen daarna. Die roman Toorberg, deur Etienne van Heerden (1986) is 'n klassieke voorbeeld. Nog 'n voorbeeld is Gerhard Steyn se liedjie, Tokkelossie.

## Ander gebruike 
Die *Afrikaans-English/English-Afrikaans Practical Dictionary* () vertaal die Engelse woord "Gremlin" as *tokkelos(sie), duiweltjie, setfout/setsatan/drukfout*.

## Verdere leesstof 
* *Tokkelossie: Bydrae tot die Afrikaanse volkskunde en taalkunde*, deur Abel Coetzee (1941)
* *Ons Springbok-rugbyspelers en Tokkelossie*, deur Topsy Smith (Afrikaanse Pers, 1946)
* *Die Afrikaanse volkskultuur; inleiding tot die studie van volkskunde*, deur Abel Coetzee (A.A. Balkema, 1953)
* *Tokkelossie*, deur A F Johnson (Unisa, 1989)

## Verwysings
Bankdruk

duimnael|links|'n Bankdruk
[duimnael|[Piktogram wat Bankdruk aandui]]
duimnael|Bankdruk op 'n Smith-masjien, sonder ekstra gewigte

**Bankdruk** (Engels: *Bench press*) is 'n kragoefening waarby 'n bepaalde weerstand of gewig vanuit 'n lêende posisie op 'n spesiale bank opgestoot word. 

Alhoewel die bankdruk die hele liggaam oefen, is die spiere wat hoofsaaklik gebruik word, die pectoralis majeur, die agterste deltoïedspier en die driekopspiere. 'n Barbell word oor die algemeen gebruik, maar 'n paar handgewigte kan ook gebruik word.

Bankdruk is een van die sportsoorte wat tydens die Paralimpiese Spele beoefen word.

## Sien ook 
* Gewigoptel, soortgelyke oefening wat vanuit 'n staanposisie beoefen word

## Eksterne skakels 
## Verwysings
Google Chrome

**Google Chrome** is 'n oopbron webblaaier wat deur Google ontwikkel word en ten doel het om 'n veiliger, vinniger, en meer gebruikersvriendelike webblaaier daar te stel wat gevorderde webtoepassings kan ondersteun.

Google Chrome maak van die WebKit-vertoonenjin gebruik. Dit maak ook deels gebruik van ander oopbrontegnologieë, veral dié van Mozilla. Google Chrome is gebaseer op *Chromium*, een van Google se oopbronprojekte.

## Geskiedenis 
Die nuus oor Google Chrome het bekend geword nadat die maatskappy per abuis inligting daaroor op hulle webjoernaal gepos het. Google het kort daarna 'n wêreldwye betaprogram, op 2 September 2008, van stapel gestuur.

Google Chrome is aanvanklik net vir Microsoft Windows beskikbaar gestel. Weergawes vir Linux en Mac OS X is wel later beskikbaar gestel.

Die webblaaier beskik nie oor 'n Afrikaanse speltoetser (soos by Firefox) nie, alhoewel 'n versoek daarvoor ingedien is.

## Eienskappe 
Van Google Crome se eienskappe sluit in:
* Outomatiese aanvulling van webadresse,
* 'n Heelnuwe JavaScript-enjin.
* Gevorderde moontlikhede m.b.t. webtoepassings
* Phishing- en malwarefilter (maak van die Google "Safe Browsing API" gebruik)
* Integrasie met Google Gears.
* Elke oortjie en inprop word in 'n eie proses uitgevoer (dit help met stabiliteit en voorkom dat te veel geheue gebruik word).
* 'n Privaatmodus

## Verwysings 
## Eksterne skakels 
*  Google Chrome
*  Google Chrome features
*  Google Chrome se bekendstelling
Google

:*Hierdie artikel handel oor die Amerikaanse maatskappy. Vir die soekenjin, sien gerus Google-soekenjin.*

duimnael|links|*Googleplex*, die onderneming se hoofkwartier-kampus in Mountain View, Kalifornië
**Google LLC** (NASDAQ: GOOG) is 'n multinasionale Amerikaanse onderneming wat op internet-gebaseerde dienste en produkte fokus, waaronder advertensie-verwante tegnologieë, soekenjins (waarvan die bekendste die onderneming se naam dra), wolkrekenaardienste, sagteware en hardeware. Tans word dit as een van die *Big Four* of groot vier ondernemings in die tegnologiebedryf beskou - naas Amazon, Apple en Facebook. Die onderneming se missieverklaring is «om die wêreld se inligting te organiseer en dit op 'n universele basis toeganklik en nuttig te maak».

Google is in September 1998 deur Larry Page en Sergey Brin, twee Ph.D.-studente aan die Kaliforniese Stanford-universiteit, in die motorhuis van 'n vriend gestig. Die onderneming se hoofkantoor, *Googleplex*, is in Mountain View, Kalifornië geleë. Die maatskappy het op 19 Augustus 2004 op die Amerikaanse beurs genoteer.

## Die naam Google 
Die woord "google" is 'n afgelei van "googol". Googol is 'n sinoniem  vir 'n 1 met honderd nulle.

Oorspronklik sou Google as "Googol" bekend gestaan het, maar as gevolg van 'n spelfout deur een van die stigters word dit later Google. 'n Ander moontlike rede is dat die domeinnaam googol.com toe reeds beset was.

## Verwysings 
## Eksterne skakels 
*  Oorsig oor Google se dienste en toepassings
*  Die Afrikaanse Google-soekenjin
* 
*
Paralimpiese sokker

[duimnael|[Piktogram wat 5-per-kant sokker aandui]]
duimnael|links|Brasilië teen Argentinië in die finale van die 5-per-kant sokker tydens die *Parapan American Games* in 2007 te Rio de Janeiro
[duimnael|[Piktogram wat 7-per-kant sokker aandui]]

**Paralimpiese sokker** is 'n aanpassing van sokker vir atlete met gestremdhede. Die sport word gewoonlik volgens die reëls van FIFA, die Internasionale Sokkerfederasie, gespeel.

Die twee mees prominente variasies van Paralimpiese Sokker is:
* *5-per-kant sokker* vir atlete met visuele gestremdhede; en
* *7-per-kant sokker*, vir atlete met serebrale parese (breingestremdhede).

Paralimpiese sokker word internasionaal beoefen en is ook op die program van die Paralimpiese Spele.

## 5-per-kant sokker 
Vyf-per-kant sokker word beoefen deur spelers met visuele gestremdhede. Die span mag van 'n gids en 'n doelwagter met normale sig gebruik maak. Die bal word van 'n geraasmaker voorsien sodat spelers dit kan volg.

## 7-per-kant sokker 
Sewe-per-kant sokker word beoefen deur spelers wat motoriese probleme as gevolg van harsingbeskadiging ondervind. Die tipe beskadiging vind meestal plaas as gevolg van geboortetrauma (Serebrale Parese).

Sewe spelers per span durf mekaar op 'n kleiner voetbalveld (75&nbsp;m x 55&nbsp;m) aan. Die doelgebied is ook kleiner (5&nbsp;m x 2&nbsp;m).

## Eksterne skakels 
* Dokumentasie met Engelse subtitels
Sitvlugbal

[duimnael|[Piktogram wat Sitvlugbal aandui]]
duimnael|'n Sitvlugbal-speler in aksie

**Sitvlugbal** is 'n variant van die saalsport vlugbal.

Die sport word op 'n veld van 6 by 10 meter gespeel (kleiner as die speelveld van vlugbal wat 9 by 18 meter groot is). Die veld word deur 'n net in twee gedeel. Hierdie net is 115 sentimeter hoog vir die mans, en 105 sentimeter vir die dames. Die twee spanne bestaan uit ses spelers elk.

Die spelreëls is grotendeels dieselfde as die van vlugbal, maar spelers moet met hulle bors of sitvlak aan die grond raak tydens die speel van die bal. Dit maak die sport geskik vir mense wat een of beide van hulle bene verloor het.

Sitvlugval word internasionaal beoefen en is ook op die program van die Paralimpiese Spele.

## Sien ook 
* Vlugbal, 'n saalsport.
* Strandvlugbal, variant vir twee spelers aan 'n kant wat op sand gespeel word.

## Eksterne skakels
Boccia

[duimnael|[Piktogram wat Boccia aandui]]
[duimnael|Boccia tydens die [Paralimpiese Somerspele 2008|Paralimiese Spele van 2008 in Beijing]]
duimnael|Boccia word gespeel

**Boccia** (BOCH-CHEE-AH): is 'n sport, soortgelyk aan bocce, vir atlete met gestremdhede. Die sport is ontwerp vir persone met serebrale parese en ander motoriese gestremdhede. Dit word in meer as 40 lande wêreldwyd beoefen en is ook op die program van die Paralimpiese Spele. Boccia is vir die eerste keer op die 1984-Paralimpiese Spele ingevoer.

## Spelreëls 
Boccia kan individueel, in spanne van twee of spanne van drie lede elk gespeel word. Tydens die spel moet 'n leerbal so naby moontlik aan die wit bal (die doel) gegooi word. Die bal kan met die hand of met die voet gegooi word. As die atleet 'n ernstige beperking het, mag hy 'n hulpmiddel gebruik om die bal op te tel. Daar word met rooi en blou balle gegooi. Dit word normaalweg op 'n baan met 'n harde oppervlak beoefen.

Die wit bal is net so groot soos die ander balle. Om te begin gooi 'n persoon van een van die spanne die wit bal. Vervolgens probeer hy om met sy eie bal so naby moontlik aan die wit bal te kom. Die een span gebruik die blou balle, terwyl die ander die rooi balle gebruik. Dan gooi iemand van die ander span en probeer sy bal so naby as wat hy kan aan die wit bal te kry. Die spel hou aan tot iemand die wit bal tref of die balle opraak. Dan is die ander span weer aan die beurt. Vir elke bal wat nader aan die wit bal as die teenstander se bal is, kry jy een punt. Die span wat aan die einde van die wedstryd die meeste punte het, wen.

Die aantal balle en rondtes per wedstryd wissel. Die individuele wedstryde bestaan uit vier rondtes en elke spanlid het ses balle. Tydens duo's is daar vier rondtes met drie balle per spanlid (altesaam ook ses). By trio's is daar ses rondtes en twee balle per speler (ook ses).

## Eksterne skakels
Wikibooks

**Wikibooks** is 'n sustersprojek van Wikipedia en is een van die Wikimedia Stigting se webwerwe. Die wikibooks werf is op 10 Julie 2003 van stapel gestuur. Die projek maak 'n versameling van vrye teksboeke wat in samewerkingsverband geskryf word op die Internet beskikbaar. Die werf is net soos Wikipedia 'n wiki, en enge persoon kan dus die inhoud opdateer of nuwe artikels skep.

## Geskiedenis 
Die *Beck Foundation* het Wikimedia benader met die idee om 'n stel wikiboeke vir kinders te skep.
Die konsep word op 16 Oktober 2004 deur die Wikimedia Stigting goedgekeur, waarna dit op 24 Oktober deur Danny Wool op Meta-Wiki bekend gemaak word.

## Eksterne skakels 
* Wikibooks se Afrikaanse tuisblad
* Wikibooks: Lys van beskikbare tale
Nama

: *Hierdie artikel handel oor die taal. Vir die etniese groep, sien Namas.*

**Nama** is 'n Khoisan-taal wat deur die Namas en Damaras in Namibië, Botswana en Suid-Afrika gepraat word. Dit is ook bekend as **Khoekhoegowab**. Daar is meer as 270&nbsp;000 mense met Nama as moedertaal. Andere benamings vir Nama sluit in: Namataal, Nama/Damara, Namakwa, Namaqua, Bergdamara en Tama.

[duimnael|links|'n [Namas|Namaman gee onderrig in die Namataal]]
duimnael|links|Verspreiding van Nama in Namibië volgens die 2011-sensus:
Nama is verwant aan die taal van die Hai//om-San, ǂAakhoe.

In Namibië word Nama as 'n *nasionale taal* erken. In Suid-Afrika is Nama nie een van die elf ampstale nie, maar is wel in die grondwet opgeneem as taal wat deur die nasionale regering beskerm en gekultiveer moet word. Daar is pogings om die taal in Suid-Afrika te bevorder. In 2018 is die Namataal by sommige skole in die Noord-Kaap bekendgestel.

## Voorbeelde 
Algemene woorde en frases:

## Sien ook 
* Lys van gedrukte Afrikaans-vreemdtalige woordeboeke
* Franz Kleinschmidt (1812–1864), Rynse sendeling en opsteller van Nama-Nederlands-woordeboek.
* Johann Krönlein (1826–1892), Rynse sendeling, Nama-Bybelvertaler en -leksikograaf.
* Johann Schmelen (1777–1848), Rynse sendeling en Namakenner.
* Heinrich Vedder (1876–1972), Rynse sendeling, opvoedkundige, taalkundige (onder meer van Nama), volkekundige, historikus en senator.

## Verwysings 
## Eksterne skakels
Amerikaanse presidentsverkiesing 2008

duimnael|links|Aantal stemme per staat. Die wenner moet 270 van die 538 stemme verower.
[duimnael|links|Kaart van die presidensiële verkiesing se uitslae volgens *[County (Verenigde State)|counties*]]
Die **Amerikaanse presidentsverkiesing van 2008** (Engels: *United States presidential election, 2008*) is op 4 November 2008 gehou om te bepaal wie George W. Bush as die 44ste President van die Verenigde State van Amerika sal opvolg. Volgens Amendement XXII van die Grondwet van die Verenigde State kon Bush nie vir 'n derde termyn verkies word nie. Barack Obama van die Demokratiese Party verslaan die Republikeinse John McCain in die verkiesing en word so dié land se eerste Afro-Amerikaanse president. Hy is op 20 Januarie 2009 in die amp beëdig.

Die verdeling van stemme tussen die deelstate was dieselfde as tydens die presidentsverkiesing van 2004 en is gebaseer op die sensus van 2000.

Die presidentsverkiesing is op dieselfde dag gehou as die parlementsverkiesing vir die Huis van Verteenwoordigers en die Senaat. In 11 deelstate het daar ook goewerneursverkiesings plaasvind.

## Kandidate 
Die twee kandidate was:

Lêer:Barack Obama at NH.jpg|Die Demokratiese presidentskandidaat Barack Obama.
Lêer:McCain25April2007Portsmouth.jpg|Die Republikeinse presidentskandidaat John McCain.

## Sien ook 
* Amerikaanse presidentsverkiesing 2012
* Amerikaanse presidentsverkiesing 2016

## Eksterne skakels 
*  Onlangse meningspeilings vir die presidensiële verkiesing
Squid

**Squid** is 'n instaanbediener en webkas demoon.  Dit het vele gebruike wat insluit die versnelling van 'n webbediener deur herhaalde versoeke (DNS, Webblaaie en ander hulpbronne) in 'n kas te stoor vir 'n groep mense wat netwerkhulpbronne deel, dit kan ook help met netwerksekuriteit deur verkeer te filter.  Alhoewel dit hoofsaaklik gebruik word vir HTTP en FTP sluit Squid ook beperkte ondersteuning van verskeie ander protokolle in soos onder andere TLS, SSL, Gopher en HTTPS. Die ontwikkelingsweergawe van Squid (3.1 ) sluit IPv6 en ICAP ondersteuning in.

Squid is al vele jare in ontwikkeling.  Die vroegste werk is deur die Universiteit van Kalifornië, San Diego gedoen en is befonds deur twee toekennings van die Nasionale wetenskapstigting in Amerika. Squid word tans byna uitsluitlik deur vrywilligers ontwikkel.

Squid is hoofsaaklik ontwerp om op Unix-soort stelsels te loop maar kan ook op Windows loop.  Squid word onder die voorwaardes van die GNU General Public License vrygestel en is daarom vrye sagteware.

## Verwysings 
## Eksterne skakels 
*  Squid se amptelike webwerf
*  Dansguardian
Namas

**Nama** of **Namaqua** is die naam van 'n bevolkingsgroep in Botswana, Namibië en Suid-Afrika. Die Namas word as deel van die Khoikhoi-groep beskou en was in die verlede Hottentotte(n) genoem. Die benaming Hottentotte verwys na hul spreektaal waarin klieks (suigklanke) gebruik word. Die Namas en die Damaras gebruik beide Nama as taal.

## Konflikte 
[duimnael|links|Nama-leier [Hendrik Witbooi]]
duimnael|links|Namakaptein *Hendrik Witbooi* (middel) en sy metgeselle
[duimnael|links|Nama-hutte op die [Richtersveld in Suid-Afrika]]
[duimnael|links|Rokende Nama-vrou in die [Kalahariwoestyn]]
Oorspronklik woon die Namas alleen in die gebied van die Oranjerivier, in die suide van Namibië en noorde van Suid-Afrika. Mettertyd trek die Namas noord as gevolg van diamantmynbou bedrywighede. In die noorde kom hulle in konflik met die Hereros. Beide volke was veeboere en vele oorloë is oor hoofsaaklik die eienaarskap van weigronde geveg.

Gedurende 'n opstand van die Nama teen die Duitsers in 1904-1907 het ongeveer die helfte van die Namabevolking omgekom (sien Namibiese volksmoord 1904).

## Kontak met blankes 
Die aantal Namas in Namibië word op ongeveer 60&nbsp;000 geskat in die jaar 2005. Van die vanne wat algemeen onder die Namas gebruik word, dui op vroeëre kontak met blankes:
* Witbooi
* Swartbooi
* Veldskoendraers
* Oorlams
* Fransman
* Afrikaner

Van die bekende Nama-leiers was:
* Jonker Afrikaner
* Hendrik Witbooi

## Godsdiens 
Baie Namas het onlangs die Islam geloof aangeneem, waardeur hulle nou die grootste islamitiese bevolkingsgroep in Namibië vorm.

## Verwysings 
## Bibliografie
* Green, Lawrence G.: The Namaquas. In: On wings of fire. Kaapstad: Howard Timmins, 1982.
Lisa Gerrard

**Lisa Germaine Gerrard** (* Melbourne, 12 April 1961) is 'n Australiese sangeres en komponis wat internasionale faam behaal het met die groep *Dead Can Dance* waarvan sy saam met Brendan Perry die kern gevorm het. In 2000 het Gerrard die Golden Globe Award en 'n Oscar vir haar bydrae tot die musiekklankbaan van die rolprent *Gladiator* gewen. Gerrard het ook aan die musiekklankbaan van *Man on Fire* gewerk. Sy staan bekend vir haar diep alt-sangstem.

## Eksterne skakels 
* Lisa Gerrard se webwerf
Karibiese See

Die **Karibiese See** (Engels: *Caribbean Sea*; Frans: *Mer des Caraïbes*; Haïtiaanse Kreools: *lamè Karayib*; Jamaikaanse Patois: *Kiaribiyan Sii*; Nederlands: *Caraïbische Zee*; Papiaments: *Laman Karibe*; Spaans: *Mar Caribe*) is 'n tropiese see in Sentraal-Amerika, suidoos van die Golf van Meksiko. Die water in die see is deel van die Atlantiese Oseaan. Die Karibiese See is genoem na die volk van die Karibe, wat die Spaanse conquistadores op die Klein Antille ontdek het. Christophorus Columbus het die Karibiese See tydens sy tweede reis (1493–1496) bereik. Die Karibiese See vorm saam met die Wes-Indiese Eilande die Karibiese gebied en beslaan 'n oppervlakte van sowat 2&nbsp;754&nbsp;000&nbsp;km².

duimnael|links|Ligging van die Karibiese See
duimnael|links|Kaart van die Karibiese See met maritieme grense
Die Karibiese See word omring deur die Groot Antille in die noorde, die Klein Antille in die ooste, Suid-Amerika in die suide en Sentraal-Amerika in die weste. In die suidweste word die Karibiese See deur die Panamakanaal met die Stille Oseaan verbind. Die Karibiese See bevat 22 eilandgebiede en grens aan 12 vastelandse lande. Die Río Magdalena en Río Orinoco is van die belangrikste riviere wat in die Karibiese See uitmond.

Die see is ryk aan eilande wat veral gewild is onder Amerikaanse toeriste as gevolg van die tropiese klimaat. Snorkel is een van die gewilde aktiwiteite wat hier beoefen kan word. In die Karibiese See lê die wêreld se tweede langste koraalrif, die Meso-Amerikaanse Koraalrif, wat vir sowat 1&nbsp;000&nbsp;km langs die kus van Meksiko, Belize, Guatemala en Honduras streek.

## Verwysings 
## Bronne 
*  

## Eksterne skakels 
*
Doelbal

[duimnael|[Piktogram wat Doelbal aandui]]
[duimnael|Die Sweedse doelbalspan tydens die [Paralimpiese Somerspele 2004 in Athene]]
duimnael|'n Doelbalveld is 18&nbsp;m lank en 9&nbsp;m breed. Die doelgebied is oor die hele breedte van die veld geleë

**Doelbal** (Engels: *goalball*) is 'n balsport vir persone met 'n visuele gestremdheid. Die sport is in 1946 deur die Oostenryker Hans Lorenzen en die Duitser Sepp Reindle ontwerp om veterane uit die Tweede Wêreldoorlog met 'n visuele gestremdheid te help rehabiliteer.

Doelbalspelers dra 'n toegeplakte skibril, wat dit vir atlete sonder 'n visuele gestremdheid ook moontlik maak om aan die sport deel te neem.

Doelbal word in twee helftes van 10 minute elk gespeel op 'n veld van 18 by 9 meter groot. Elk van die twee spanne het 'n maksimum van ses spelers, waarvan drie in die veld staan. Elke span speel op hulle eie helfte van die veld. Deur 'n onderhandse gooi word die rinkelbal, 'n 1,25&nbsp;kg swaar bal met 'n klokkie daarin, na die doel van die ander span gegooi. Die doel strek oor die volledige breedte van die veld. Die spelers van die ander span moet slegs op gehoor bepaal waar die bal is en probeer om die bal uit hulle doelgebied te hou.

Beide helftes van die veld is verdeel in drie gebiede van drie meter elk. Hierdie gebiede van buite na binne is: die spangebied, die gooigebied en die neutrale gebied.

## Oortredings 
Na 'n oortreding word die bal oor die algemeen aan die teenstanders oorhandig. Die oortredings is:
# die bal gooi voordat dit toegestaan is
# die speler geen liggaamsdeel in die spangebied het as die bal gespeel word nie
# die bal van buite die speelveld na 'n ander spanlid aangee
# die bal via verdediger of doellat oor die middellyn na die gooiende span terugspring

## Strafgooie 
Tydens 'n strafgooi moet een van die opposisie se spelers die doel verdedig. Strafgooie word toegeken wanneer:
# die bal nie tot by die spangebied van die teenstanders kom nie (*kort bal*)
# die bal nie die grond raak in die eie span- of gooigebied nie (*hoë bal*)
# die bal nie een van die twee neutrale gebied raak nie (*lang bal*)
# die oogbedekking aangeraak word
# dieselfde speler die bal drie keer agtermekaar gooi (*derde gooi*)
# die span nie binne 10 sekondes die bal teruggespeel nie (*tien sekondes reël*)
# 'n speler nie met ten minste een liggaamsdeel die spangebied raak tydens die eerste verdedigende kontak nie
# 'n speler homself onsportief gedra
# 'n lawaai gemaak word
# spelers tydens die spel afgerig word
# die spel vertraag word

## Eksterne skakels
Windows Internet Explorer

**Windows Internet Explorer** is 'n webblaaier wat deur Microsoft ontwikkel word waarmee mens webbladsye op die Internet kan lees. Internet Explorer is een van die standaard komponente van die Windows-bedryfstelsel. Die blaaier is sedert 1999 die mees gebruikte webblaaier ter wêreld. Voorheen was die amptelike naam *Microsoft Internet Explorer*, dikwels afgekort tot **IE** of **MSIE**. Met weergawe 7 van Internet Explorer is die naam *Microsoft Internet Explorer* gewysig na *Windows Internet Explorer*.

## Versoenbaarheid 
Internet Explorer het nog altyd sekere webstandaarde afgeskeep, wat dit moeilik vir ontwikkelaars maak om webbladsye te bou. Weergawe 7 is egter heelwat verbeter en los baie CSS-probleme op, maar veroorsaak ook nuwe probleme. Dit skep ekstra werk omdat ontwikkelaars soms aparte CSS-kode vir IE5, IE6 en nou ook IE7 moet skryf.

Van die bekende probleme sluit in:
* CSS-foute
* Swak ondersteuning vir die html-standaard
* Beperkte ondersteuning vir die W3C se XHTML

Op 20 Desember 2007 word dit bekend dat Internet Explorer 8 uiteindelik die Acid2-toets geslaag het.

## Verwysings 
## Eksterne skakels 
* Amptelike webwerf
* blogs.msdn.com/ie/, webjoernale
* browsers.evolt.org, laai ouer weergawes af
Kaapstad Internasionale Lughawe

duimnael|links|Internasionale verbindings
duimnael|links|Streeksverbindings
Die **Kaapstad Internasionale Lughawe** (IATA: CPT, ICAO: FACT) is die tweede grootste lughawe in Suid-Afrika na Johannesburg se O.R. Tambo Internasionale Lughawe en lê sowat 22&nbsp;kilometer oos van die middestad. Die lughawe is in 1955 as die "DF Malan Lughawe" geopen en word later in die negentiger jare na **Cape Town International Airport (CTIA)** herdoop. Die volume van lugverkeer het sedert die jaar 1994 aansienlik toegeneem. Tans is daar jaarliks sowat 8,3 miljoen passasiers (2007) wat in Kaapstad aankom of vertrek. Daar word verwag dat die passasiersgetalle tot by die jaar 2015 tot 14 miljoen sal styg.

Kaapstad Internasionale Lughawe is die tweede spil van die Suid-Afrikaanse Lugdiens en is vir die meeste buitelandse toeriste die poort na Suid-Afrika.

## Fotogalery 

Lêer:CPTarpt.jpg|Nasa-Satellietbeeld van die Kaapstad Internasionale Lughawe
Lêer:2013.01.03 Ciudad del Cabo, ZA (22).JPG|Fasade van die Kaapstad Internasionale Lughawe
Lêer:2013.01.03 Ciudad del Cabo, ZA (28).JPG|Die passasiersterminaal
Lêer:2011-02-08 15-08-48 South Africa - Crossroads.jpg|Die aanloopbaan

## Verwysings 
## Eksterne Skakels 
*  Lugvaart en Lugdienste in Suid-Afrika 
*  Airport data (worldaerodata)
Poes

: *Hierdie artikel handel oor die woord in Afrikaans. Vir die NASA-projek, sien Polar Operational Environmental Satellites.*

**Poes** is 'n obsene woord in Afrikaans wat na die menslike vulva (eksterne vroulike geslagsorgane) verwys. Dit is die direkte ingebruikneming van die Nederlandse woord *poes* wat na 'n wyfiekat verwys. Daar kan ook verwys word na die korrelasie tussen die Afrikaanse gebruik van die woord *poes* en die Engelse gebruik van die woord *puss* of *pussy* wat ook na die vroulike geslagsdele verwys. Dit is gewoonlik onaanvaarbaar om die woord in formele of beskaafde geselskap te uiter.

Die woord "poes" kom gereeld in Kaapse bendetaal voor, waar dit na persone kan verwys ("'n regte poes wees", "iemand vir 'n poes vat" - 'n flous wees, iemand vir 'n dwaas neem) of as 'n uiting van woede kan dien ("jou ma se poes").

## Verwysings 
## Bronne 
*  Odendal, dr. F.F. 1984. *Handwoordeboek van die Afrikaanse Taal*. Johannesburg en Kaapstad: Perskor-Uitgewery.
Doebai

Die term **Doebai** kan verwys na:

*Doebai (emiraat), een van die Verenigde Arabiese Emirate.
*Doebai (stad), die hoofstad van hierdie emiraat.
22ste eeu

Die 22ste eeu sal in die jaar 2101 'n aanvang neem en teen die einde van die jaar 2200 ten einde kom.
Robbie Klay

**Robbie Klay** is 'n Afrikaanse sanger en akteur. Hy sing al van vyfjarige ouderdom en sy eerste album, ''Kan 'n man dan nie*, is uitgereik toe hy slegs 9 jaar oud was. Sy debuut as akteur was in die Afrikaanse TV-drama "Amalia", waar hy die rol van *Buks van Wyk*, Amalia se seun vertolk het. Hy het ook al op verskeie aktualiteitsprogramme soos *Kwela*, *Geraas*, *Voorblad* en *KTV* verskyn.

## Biografie 
Klay is op 20 Junie 1986 in Pretoria, Suid-Afrika gebore. Hy het kuns en drama studeer by die Pro Arte Hoërskool in Pretoria. Klay het dramakursusse voltooi in 2003 aan die Technikon Pretoria, en in 2007 by *TVI Actors Studio'' in Los Angeles, Kalifornië.

Sy buite-egtelike dogtertjie, Jaydhen, is gebore toe hy 15 jaar oud was.

Klay het in 2008 'n saak van seksuele molestering teen medesanger Jurie Els aanhangig gemaak. In sy finale uitspraak het  regter Chris Eksteen Klay se getuienis as onvoldoende afgemaak en Els vrygespreek. In September 2010 het Naledi Uitgewers Jurie Els se outobiografie "Ver van Vrede" uitgegee. Een derde van die boek is aan die hofsaak afgestaan en Els haal direk uit die amptelike hooggeregshofrekord aan.

In Desember 2010 word Klay 'n tweede keer pa nadat hy 'n 15-jarige skoolmeisie swanger gemaak het.

## Diskografie 
Sy albums:
* ''Kan 'n man dan nie* (1997)
* *My Naam Is Robbie* (1998)
* *Tokolosh* (1999)
* *Ek hou van jou* (2000)
* *Ra Ta Ta* (enkelspeler, 2003)
* *Iko iko...net vir jou!* (2003)
* *Treffers* (1997–2003)
* *Nuwe Dag* (2005)
* *Hier by my* (2006)
* *Collections* (2007)
* *Ek is hier...'' (2008)

## Verwysings 
## Sien ook 
* Suid-Afrikaanse Musikante

## Eksterne skakels 
* Amptelike webwerf
Little Rock

**Little Rock** is die hoofstad en grootste stad van die deelstaat van Arkansas. Dit het 'n bevolking van sowat 187 duisend mense en dit is geleë aan beide kante van die Arkansasrivier. Little Rock se bynaam is *The Rock*.

## Susterstede 
* border|20px Kaohsiung, Taiwan 1983
* border|20px Hanam City, Suid-Korea 1992
* border|20px Changchun, China 1994
* border|20px Modena, Italië 1997
* border|20px Mons, België
* border|20px Manzanillo, Meksiko
URI

'n **URI** (Engels vir **U**niform **R**esource **I**dentifier) is 'n kompakte string karakters wat 'n netwerkbron identifiseer of daarna verwys. Die hoof doel van die verwysing is om bronne op 'n netwerk, tipies oor die Wêreldwye Web, te kan opsoek.

## URL vs. URN 
regs|200px

'n URI kan geklassifiseer word as 'n URL (Uniform Resource Locator), 'n URN (Uniform Resource Name) of selfs beide. 

Mens kan aan 'n URN dink as 'n persoon se naam, terwyl 'n URL na die persoon se adres sal verwys. Die URN definieer die bron se identiteit terwyl die URL 'n metode bied om dit op die netwerk te vind. 

* 'n URN is 'n URI wat slegs as 'n (unieke) naam gebruik word, maar nie sê hoe en waar die bron gevind kan word nie. As voorbeeld is *urn:isbn:0-486-27557-4* 'n unieke verwysing na 'n boek, maar bevat geen inligting oor hoe of waar dit gekry kan word nie.

* 'n URL is 'n URI wat beide die ligging en benaderingswyse van 'n bepaalde bron ("*resource*") definieer. 'n Tipiese voorbeeld van 'n URL vir bovermelde boek kan moontlik *file:///C:/MyDokumente/RomeoEnJuliet.pdf* wees (ligging: lokale rekenaar; metode: gewone lêer wat oopgemaak kan word).

## Voorbeelde 
### Absolute URI's
* 
* 
* urn:issn:1535-3613
* urn:my-ongeregistreerde-urn-naamruimte

### URI-verwysings 
* 
* 
* /relatiewe/URI/met/absolute/verwysing/na/teks.txt
* relatiewe/pad/na/bron.txt
* ../../../teks.txt
* teks.txt
* /teks.txt#fragment01
* #fragment01
Vaalgras

**Vaalgras** is 'n dorpie in suid-ooste van Namibië naby Keetmanshoop.

Die Nama-leier, Hendrik Witbooi is op 29 Oktober 1905 hier oorlede tydens gevegte met die Duitsers.